Document ID: 31991D0407

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1991 που τροποποιεί την απόφαση 85/13/ΕΟΚ σχετικά με τη σύσταση ισομερούς επιτροπής σιδηροδρόμων (91/407/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας:
ότι η διεύρυνση της Κοινότητας απαιτεί να αυξηθεί ο αριθμός των εκπροσώπων των ευρωπαϊκών οργανώσεων στην ισομερή επιτροπή σιδηροδρόμων-
ότι η Επιτροπή πρέπει να λαμβάνει υπόψη της την ιδιαίτερη κατάσταση κάθε κράτους μέλους για να εξασφαλίζει την καλύτερη δυνατή συμμετοχή των κοινωνικών εταίρων του τομέα των σιδηροδρόμων στις εργασίες της ισομερούς επιτροπής και να διατηρεί με τον τρόπο την αντιπροσωπευτικότητά της σχετικά με τις ενδιαφερόμενες κοινωνικοοικονομικές δυνάμεις-
ότι είναι σκόπιμο, ως εκ τούτου, να τροποποιηθεί η απόφαση 85/13/ΕΟΚ της Επιτροπής (1),
ΑΠΟΦΑΣΙΖΕΙ:
Άρθρο 1
Η απόφαση 85/13/ΕΟΚ τροποποιείται ως εξής:
1. Στο άρθρο 3 παράγραφος 1 στοιχείο β), η εισαγωγική φράση αντικαθίσταται από το ακόλουθο κείμενο:
"β) για τον τομέα που υπάγεται στις αρμοδιότητες των επαγγελματικών οργανώσεων που αναφέρονται στο άρθρο 4 παράγραφος 3."
2. Το άρθρο 4 αντικαθίσταται από το ακόλουθο κείμενο:
"Άρθρο 4
1. Η επιτροπή αποτελείται από πενήντα τέσσερα μέλη.
2. Οι έδρες κατανέμονται ως ακολούθως:
α) είκοσι επτά στους εκπροσώπους των μεταφορέων-
β) είκοσι επτά στους εκπροσώτους των εργαζομένων.
3. Τα μέλη της επιτροπής διορίζονται από την Επιτροπή ως εξής:
α) σαράντα οκτώ μετά από πρόταση των ακόλουθων οργανώσεων των μεταφορέων και των εργαζόμένων:
- Κοινότητα των Ευρωπαϊκών Σιδηροδρόμων (CCFE): είκοσι τέσσερα μελή,
- συνδικαλιστική επιτροπή μεταγορών στην Ευρωπαϊκή Κοινότητα: είκοσι τέσσερα μέλη-
β) έξι, απευθείας από την Επιτροπή, μετά από διαβούλευση με τις οργανώσεις των μεταφορέων και των εργαζομένων που αναφέρονται στο στοιχείο α), από τις πλέον αντιπροσωπευτικές οργανώσεις των μεταφορέων και των εργαζομένων και ενδεχομένως διαφορετικές από αυτές που αναφέρονται στο στοιχείο α) παραπάνω."
3. Το άρθρο 5 παράγραφος 1 αντικαθίσταται από το ακόλουθο κείμενο:
"1. Διορίζεται ένας αναπληρωτής για κάθε μέλος της επιτροπής υπό τους ίδιους όρους με εκείνους που προβλέπονται στο άρθρο 4 παράγραφος 3."
4. Το άρθρο 6 παράγραφος 3 αντικαθίσταται από το ακόλουθο κείμενο:
"3. Η θητεία ενός μέλους ή ενός αναπληρωτή λήγει πριν εκπνεύσει η περίοδος των τεσσάρων ετών εάν το μέλος αυτό παραιτηθεί ή αποβιώσει ή εάν η οργάνωση η οποία υπέβαλε την υποψηφιότητά του ζητήσει την αντικατάστασή του. Ο διάδοχός του διορίζεται για το υπόλοιπο της θητείας που πρέπει να καλυφθεί σύμφωνα με τη διαδικασία που προβλέπεται στο άρθρο 4 παράγραφος 3."
5. Το άρθρο 7 παράγραφος 1 αντικαθίσταται από το ακόλουθο κείμενο:
"1. Η επιτροπή κάθε δύο χρόνια εκλέγει μεταξύ των μελών της, με πλειοψηφία των δύο τρίτων των παρόντων μελών, έναν πρόεδρο και έναν αντιπρόεδρο. Ο πρόεδρος και ο αντιπρόεδρος επιλέγονται εναλλάξ και αντιστρόφως μεταξύ των εκπροσώτων των ομάδων των οργανώσεων που αναφέρονται στο άρθρο 4 παράγραφος 3."
6. Το άρθρο 9 στοιχείο β) αντικαθίστανται από το ακόλουθο κείμενο:
"β) να προτείνει στην Επιτροπή να καλεί εμπειρογνώμονες για να τη βοηθούν σε συγκεκριμένες εργασίες. Έχει την υποχρέωση αυτή όταν καλείται προς αυτό από μία από τις οργανώσεις που αναφέρονται στο άρθρο 4 παράγραφος 3."
7. Το άρθρο 12 παράγραφοι 3 και 4 αντικαθίστανται από το ακόλουθο κείμενο:
"3. Ένας εκπρόσωπος της γραμματείας κάθε οργάνωσης από αυτές που αναφέρονται στο άρθρο 4 παράγραφος 3 στοιχείο α) παρίσταται στις συνεδριάσεις της επιτροπής σαν παρατηρητής.
4. Η Επιτροπή, μετά από διαβούλευση με τις οργανώσεις των μεταφορέων και των εργαζομένων που αναφέρονται στο άρθρο 4 παράγραφος 3 στοιχείο α), υπορεί να καλέσει άλλες οργανώσεις εκτός από αυτές που αναφέρονται στο άρθρο 4 παράγραφος 3, να συμμετάσχουν στις εργασίες της επιτροπής σαν παρατηρητές."
Άρθρο 2
Η παρούσα απόφαση παράγει αποτέλεσμα από τις 12 Ιουλίου 1991. Βρυξέλλες, 12 Ιουλίου 1991.

Labels: 8
15